# ደብረ ታቦር (ከተማ)
ደብረ ታቦር  (በሌላ ስሟ  ጁራ  )  በደቡብ ጎንደር አስተዳደር ከጣና ሓይቅ  ሰሜናዊ ምስራቅ 50 ኪሎ ሜተር  ርቃ የምተገኝ በተራሮች የተከበበች ከተማ ናት። በከተማይቱ ዙሪያ 48 ምንጮች መኖራቸው ለከተማይቱ እድገት ከፍትኛ አስተዋጾ ቢያደርጉም  በ20ኛው ክፍለ ዘመን የባህር ዛፍ ተክል በከተማይቱ መሰራጨት ምንጮቹ እንዲደርቁ አድርጓል።  የደብረታቦርን መሰረት የጣለው የ14ኛ ክፍለዘመን ንጉስ አጼ ሰይፈ አርድ (1327-1372) ነበር።  በዚህ ንጉስ ዘመን የታቦር እየሱስ  ቤ/ክርስቲያን በደብረ ታቦር ተራራ ላይ ታነጸ።  ራሱና ልጆቹ ለከተማይቱ መቋቋም አስተዋጾ ቢያበረክቱም ከተማይቱ በኢትዮጵያ ታሪክ ውስጥ በሰፊው የምትጠቀሰው አጼ ቴወድሮስ እና ከዚያም ቀጥሎ አጼ ዮሐንስ ፬ኛ እንደ የኢትዮጵያ ዋና ከተማ  በማገልገል ነው። ከዚያም በዳግማዊ ቴዎድሮስ ንጉሰ ነገስት ዘኢትዮጵያ ታላቁን እና ገናናውን  ደብረ ልዑላን መድኃኔዓለም ቤተ ክርስቲያን እንቁ ተደርጎ ተመስርቷል አሁንም ድረስ የደቡብ ጎንደር ሀገረ ስብከት መንበረ ጵጵስና ነው ። ዛሬ ከተማይቱ ስትነሳ  ደብረ ታቦር ኢየሱስን የማያስብ  ለጉብኝት የመጣም ሳይጎበኘው መሄድ አይታሰብም ።  ደብረ ታቦር(ጁራ) የ19ኛው ክፍለ ዘመን ኢትዮጵያ ዋና ከተማ በመሆን አገልግላለች። ተጭነው  ስለተለያዩ የከተማይቱ ክፍሎች መርጃ የሚያገኙበት ካርታ እዚህ ይገኛል።

### በ1300 ወቹ
አጼ ሰይፈ አርድ (1344-1372) በደብረታቦር ተራራ (እየሱስ ተራራ) ላይ የእየሱስ ቤክርስቲያንን መሰረቱ ይህ ቤ/ክርስቲያን አሁን ድረስ ከዚያ ዘመን የመነጩ ቅርጻቅርጾች ሲኖሩት ነገር ግን በ18ኛው ክፍለ ዘመን  መገባደጃ ላይ ራስ ጉግሳ ሙርሳ በቤተክርስቲያኑ አጠቃላይ ለውጥ አድርገዋል። ስለሆነም በቤ/ክርስቲያኑ የሚገኙ ስዕሎች ባብዛኛው ከ19ኛው ክፍለ ዘመን ዋዜማ የሚመነጩ ናቸው። ለደብረ ታቦር ከተማም ከደብረ ታቦር መድኃኔዓለም ቀጥሎ የሚጠራ ደብርም ነው። 

### በ1500 ወቹ
የደብረታቦር ስም  በአጼ ልብነ ድንግል ዜና መዋዕል ላይ  ሰፈረ።

### በ1700 ወቹ
በ1700ወቹ መጨረሻ አካባቢ አሊ ጓንጉል (ትልቁ አሊ) የተባለ የየጁ ስርወ መንግስት መሪ በደብረ ታቦር አካባቢ ሃይለኛ መሪ በመሆን ከሱ በኋላ ለ80 ዓመታት  ያክል የጸና ስርዓት  በአካባቢው እንዳንሰራፋ  ባህሩ ዘውዴ መዝግቧል   እንደ ታሪክ አጥኝው ሞርድካይ አብር አስተያየት የደብረታቦርን ከተማ የመሰረታት ይሄው ትልቁ አሊ ነበር። እንደ ፕሮፌሰር ሪቻርድ ፓንክኸርስት  ግን ራስ ጉግሳ ሙርሳ ነበር።

### በ1800 ወቹ

#### 1800
በ1800 አካባቢ ራስ ጉግሳ ሙርሳ የተባለው የበጌምድር መሪ (1803-25) ደብረ ታቦርን እንደ ጦር ቅጥር በተራሮች መካከል መሰረተ።  በትውፊት ሲነገር ራስ ጉግሳ ደብረታቦርን የመረጠበት ምክንያት አንድ መነኩሴ «ሴት አቦ ሸማኔ አድነህ በምትገልበት ቦታ ከተማህን አሰራ» ብሎ ስላዘዘው ነበር ይባላል።  ሮቢንሰን የተባለ የታሪክ አጥኝ ስለ ራስ ጉግሳ ሲናገር «በዚህ በ19ኛ ክፍለ ዘመን አጥቢያ ላይ ራስ ጉግሳ ከሁሉ የኢትዮጵያ መሳፍንት ይልቅ የአገሪቱን አንድነት የበለጠ የሚወክል ነበር። በዚህ ምክንያት ከሞተም በኋላ ደብረታቦር የአገሪቱ የፖለቲካ ማዕከል እና መምሪያ ልትሆን በቃች» ራስ ጉግሳ 1825 ላይ ደብረታቦር ላይ ሲሞቱ  እ.ኤ.አ ግንቦት 25፣ ሰኞ ዕለት  እየሱስ ቤተ ክርስቲያን ቀብራቸው ሆነ።  ዘመኑ በታሪክ ዘመነ መሳፍንት ተብሎ የሚታወቀው ሲሆን ለ27 ዓመት ራስ ጉግሳ የአገሪቱ  እንደራሴ በመሆን አገልግለዋል።  በእየሱስ ቤ/ክርስቲያን  የርሱ ተከታይ መሪወች ኢማም፣ ማርየ እና ዶሪ የተባሉትና የዶሪ የአጎት ልጅ ራስ አሉላ አሊ (ትንሹ አሊ)  እንዲሁ ተቀብረዋል። እንደ ታሪክ አጥኝው ማቲወስ  ለኒህ መሪወች ማስታወሻ በጎንደር ግንብ ዘዴ የተሰራ  የእንቁላል ግንብ በእየሱስ ቤ/ክርስቲያን ቅጥር ግቢ ቆሟል።  ከቤ/ክርስቲያኑ አጠገብም ቤ/መንግስቱ ይገኝ ነበር። አሊ አሉላ  (አሊ ትንሹ) በቤተመንግስቱ የውጭ ቆንጽላወችን ያስተናግድ እንደንበርና እስካሁን ድረስ ለፍርድ እርሱ ይቀመጥበት የነበር የሚባል የድንጋይ ዙፋን በአካባቢው እንደሚገኝ ማቲወስ የተሰኘ የታሪክ አጥኝ ይገልጻል። 

#### 1830 ዓ.ም
በ1830 ራስ ማርየ በድብረ አባይ ጦርነት ላይ ሲወድቅ የርሱ ወንድም ራስ ዶሪ ተተክቶ ስልጣን ላይ ወጣ።   በ1830 መጨረሻ ላይ  ከ ማይ እስላማይ ጦርነት መልስ ራስ ዶሪ በጸና ታሞ ደብረ ታቦር ላይ ሲደርስ በሞት አለፈ። የገዛበትም ዘመን 3 ወር ብቻ ነበር ። የደብረታቦር መሪወችና አለቆች የዶሪን የአጎት ልጅ የሆነው ትንሹ አሊን በ12 ዓመቱ ለመሪነት መረጡት። የአሊ አባት አሉላ በወቅቱ በህይወት አልነበረም።  አሊ ሞግዚቶች የነበሩት ቢሆንም በርግጥ እናቱ ወይዘሮ መነን በርሱ ቦታ አገሪቱን ለሚቀጥሉት 10 ዓመታት አስተዳድራለች። ወይዘሮ መነን በተለይ በታሪክ የምትታወቀው አባ ገብረ ሐናን በተለያዩ ገዳማት እየላከች ስላስተማረች ነው።  በነዚህ ዘመናት የከተማይቱ የህዝብ ቁጥር ማደግና ማነስ አሳይቷል፣ ይህም ከነበረው ከፍተኛ ጦርነት የተነሳ ነበር።  ገንዘብ በ10% አራጣ የሚያበድር ኪዳነ ማርያም የሚባል ነጋዴ በከተማይቱ እንደነበር የፈረንሳይ ተጓዦች ሳይጠቅሱ አላለፉም  

#### 1840

##### የተወናበደው ጦርነት
በ1841 መጨረሻ ላይ የጎጃም አስተዳዳሪ  ብሩ ጎሹ እና የሰሜኑ ራስ ውቤ ሃይላቸውን በማቀናጀት በራስ ዓሊ ትንሹ ላይ ዘመቻ አደረጉ። ራስ ዓሊ  ለጦርነቱ መሰናዶ ስላላደረገ ስለሆነም የመዋጋት ፍላጎትም ስላልነበረው እጅግ የተመሳቀለውና  በታሪክ የደብረ ታቦር ጦርነት  ተብሎ የሚታወቀው ውጊያ  እ.ኤ.አ ታህሳስ 7፣  1842 ተካሄደ። በመጀመሪያ ላይ የአሊ ሰራዊት ስለተሸነፈ አሊ ሽሽት አደረገ። በዚያኑ ቀን ማምሻው ላይ እነ ራስ ውቤ ድላቸውን በመጠጥ እያከበሩ በሚሳከሩበት መካከል የአሊ ዘመድ የነበረው ብሩ አሊጋዝ  እጁን ለመሰጠት እጦር ካምፓቸው ገባ። ሆኖም ግን መሳከራቸውንና በቀላሉ ሊሸነፉ እንዲችሉ ስላተረዳ እጅ ከመስጠት ይልቅ ጥቂት ወታደሮችን በማነሳሳት ያለምንም ችግር  ራስ ውቤን ማረከ። ብሩ ጎሹ የሁኔታውን አለማማር በመገንዘብ ወደ ጎጃም ሽሽት አደረገ። እኒህ ሁለት ሰራዊት በንዲህ ሁኔታ ቢሸነፉም ራስ አሊ ግን ለብዙ ቀናት ከሸሸበት ዜናው ስላልደረሰው  ወደ ደብረ ታቦር ሊመለስ አልቻለም። ቆይቶ ግን መመለሱ አልቀረም።   በአቡነ ሰላማ ተማጽኖ ራስ ውቤና ልጃቸው  ከእስር ተለቀቁ።   
በ1848ና 49 ቆንጽል ፕላውዴን ከራስ አሊ ጋር የጋራ ስምምነት ውሎችን በደብረታቦር ከተማ ተፈራረመ።

#### 1850 ወቹ
የወደፊቱ አጼ ቴወድሮስ፣ የዛን ዘመኑ ደጃዝማች ካሳ በጣቁሣ ጦርነት ድል  ጥላ ስር   እ.ኤ.አ  ሚያዝያ 1853 ወደ ደብረ ታቦር ዘመቻ ጀመረ።  በመካከሉ ራስ አሊ ወደ አይሻል ሜዳወች በመንቀሳቀስ ደብረታቦርን ለቀቀ። ካሳ ግን ደብረታቦርን በእሳት ካጋየ በኋላ አሊን እስከ ቆራጣ ድረስ ተከተለው።   በ1854፣ አዲሱ ንጉሰ ነገስት ዳግማዊ አጼ ቴወድሮስ ደብረታቦር ላይ መቀመጫቸውን ሲያደርጉ ራስ አሊ እንደገና ደብረ ታቦርን ለመቆጣጠር ዘመቻ አድርጎ ተሸነፈ።  ከዚህ በኋላ ንጉሱ በ1857 ወደ ጎጃም ሊያደርጉት ላቀዱት ዘመቻ ሃይላቸውን ደብረታቦር ላይ እንዳጠናክሩና መሰናዶ እንዳደረጉ ደብረ ታቦር መድኃኔዓለም ቤተ ክርስቲያን እዳሳነፁ ሮቢንሰን ያትታል 

#### 1860 ወቹ
እምነት ማሪያም ክብረቱ የተባለ  ሰው ሲጽፍ <<  ቋረኛ  ካሳ በአሁኑ ጊዜ (ጥቅምት 7፣ 1860)  ደብረታቦር ላይ  ደጃች ውቤን ከእስር ለቆ የውቤን ልጅ አግብቶ ደብረታቦር ይኖራል" ብሏል  አጼ ቴወድሮስ  በዚህ ዘመን መቀመጫቸው ደብረ ታቦር ሆኖ ከከተማው ትንሽ ራቅ ብሎ በሚገኘው የድሮው የእጅ ጠቢባን መናኽሪያ ( ጋፋት )የመድፍና የብረታብረት ማሰሪያ  በአውሮጳ ሚሶኖችና በአካባቢው ቀጥቃጮች  ሰራተኛነት አስከፈቱ። ሌሎች የአውሮጳ እስረኞች ከመቅደላ ወደ ቆራጣ ከተዛወሩ በኋላ ዘጌ ላይ ፍርድ ተበይኖባቸው ደብረ ታቦር ላይ እ.ኤ.አ ሰኔ 1866 ላይ እስር ቤት ገቡ።   እ.ኤ.አ መስከረም 21፣ 1867 ላይ ታዋቂው ሴቫስቶፕል መድፍ ጋፋት ላይ ተሰርቶ ተመረቀ።  በዚህ ቀን  አጼ ቴወድሮስ ደብረታቦር ላይ እንደነበሩ አስጋኸኝ የተባለ የአይን እማኝ መዝግቧል    ከዘመቻ መልስና በየክረምቱ  አጼ ቴወድሮስ መኖሪያቸውን በደብረ ታቦር ያደርጉ ነበር። ጥቅምት 3፣ 1867 ላይ  የልጅቱ ማሪያምንና የእናቲቱ ማርያም ቤ/ክርስቲያን ታቦቶችን አንድ ላይ በማድረግ በመጠበቂያ ንጉሱ እንዳስቀመጡ  እምነተማርያም ክብረቴ የተባለ ጸሃፊ መዝግቧል። 
ንጉሱ ጥቅምት11፣ 1867 ላይ ፣ የእንግሊዞቹ ሰራዊት ምጽዋ ከማረፋቸው 10 ቀን ቀደም ብሎ ከደብረ ታቦር መቅደላ ጉዟቸውን ጀመሩ። የዚህ መንገድ ርቀት ከምጽዋ መቅደላ ካለው ርቀት 3 እጥፍ ቢሆንም ከእንግሊዞቹ ቀድመው  ለመድፋቸውና ሰራዊታቸው በአስቸጋሪ ተራሮችና ገደሎች ጥርጊያ ሰፊ መንገድ እያሰሩ መቅደላ ለመድረስ ቻሉ። ከጉዞው በፊት ግን የደብረ ታቦርን ህዝብ ከከተማው አስለቅቀው  አብዛኛውን ክፍል (ከታቦር መድሃኔ አለም ቤ/ክርስቲያን ውጭ)  በእሳት አጋይተውት ነበር። ታቦር መድሃኔ አለም  በራሳቸው በአጼ ቴወድሮስ እጅ በቤተ መንግስታቸው ምትክ የተሰራ   ነው። በዚሁ ቤ/ክርስቲያን እጅግ  ትልቅ  ደወል አለ።  ከክብደቱ የተነሳ ሊሰቀል ስላልቻለ መሬት ላይ ወድቆ ይገኛል።  ይሄ ደወል ከደጃዝማች ውቤ ቤ/ክርስቲያን በአጼ ቴወድሮስ ተወስዶ ለመድሃኔ አለም ቤ/ክርስቲያን የተበረከተ ነው።  ደወሉ  በ1844 የሮማው ፓፓ ግሪጎሪ 16ኛ ለደጅ አዝማች ውቤ በስጦታነት የተላከ ነበር።  በጣሊያን ወረራ ደወሉን ለመስቀል ግንብ ቢሰራም ግንቡ በመብረቅ ተመቶ በመፍረሱ አሁንም ደወሉ መሬት ላይ ይገኛል። 

#### 1870 ወቹ
በዋግሹም ጎበዜ የጎጃም አስተዳዳሪ ሆነው የተሾሙት የደብረታቦሩ ራስ አዳል ሃላቸውን በማጠናከር በመጨረሻ ል ላይ በ1870 ንጉስ ተክለ ሃይማኖት  ተብለው ስልጣን ላይ ወጡ። ከዚህ ዘመን በኋላ አጼ ዮሐንስ መኖሪያቸውን በደብረ ታቦር አደረጉ። አጼ ምኒልክም በ1877 ከሰራዊታቸው ጋር በደብረ ታቦር ለአንድ ወር እንደቆዩ ታሪክ ያትታል። ስለኢትዮጵያ የባህር ወደብ ጥያቄ የእንግሊዙ በካርቱም ቆንጽላ ዊንስታንሊ እና አጼ ዮሐንስ ደበረ ታቦር ላይ በጥር 1879 ውይይት እንዳደረጉ ታሪክ ይመዘግባል። ግንቦት 23፣ 1879 ላይ ጣሊያኖቹ ጊኮሞና  ናሬቲ ለአጼ ዮሓንስ የጠመንጃና ድንኳኖች እንዲሁም አንዳንድ የጣሊያን ኢንዱስትሪ ውጤቶችን ስጦታ ይዘው ደብረ ታቦር ላይ  እንዳቀረቡና አጼ ዮሓንስም  ሁለት የአንበሳ ግልገል ስጦታወች በምትኩ እንደላኩ ታሪክ ያትታል። አጼ ዮሓንስ ናሬቲ  የህሩይ ጊዮርጊስ ቤ/ክርስቲያን  እንዲያንጽ ጠይቀውት ነበር። ይህ ቤ/ክርስቲያን በዚሁ  በአጼ ዮሃንስ ዘመን ተሰራ።  ከተላኩት ጣሊያኖች ጋር የመጡ ስዊድኖች ሃይማኖት ለመስበክ ከንጉሱ ፍቃድ ቢጠይቁም  ሚስዮኖቹ ለእስላሞችና ለአይሁዶች ክርስትናን ከመሰበክ ይልቅ ለክርስቲያኖቹ ስለሚሰብኩ ወዲያውኑ ወደ አድዋ እንዲባረሩ አደረጉ።  በዚሁ ዘመን (1879)  ወልደ ሚካኤል የተባለው የመረብ ምላሽ አስተዳዳሪ በራስ አሉላ ተይዞ ወደ ደብረታቦር ለፍርድ ቀርቧል። በኋላም  አምባ ስላማ ላይ  ከነልጆቹ እንዲታሰር አጼ ዮሓንስ አዘዙ 

#### 1880ወቹ
የካቲት 1881 ላይ ራስ አዳል የጎጃም ንጉስ ሆነው ተክሊል በደብረ ታቦር ጫኑ  በ1883 ራስ ገብረ ኪዳን ና ራስ አሉላ ከአጼ ዮሐንስ ጋር በመሆን ምዕራባዊ ወሎ ላይ ዘመቻ አድረጉ። በሗላም ወደ ደብረ ተቦር መጥተው ዕረፍት አደርጉ በዚህ ዘመን  ደብረ ታቦር ሳማራ በመባል ትታወቅ ነበር።  በ80ወቹ ከመሃዲስቶች ጋር ከፍተኛ ጦርነት የተነሳበት ዘመን ነበር። መሃዲስቶች ንጉስ ተክለ ሃይማኖትን በሳር ውሃ ላይ አሸንፈው  ለመቆጣጠር ሲሞክሩ አጼ ዮሐንስ ንጉስ ምንሊክ ወደ ሰሜን እንዲዘምቱ ላኩ። በዚህ ምክንያት አጼ ምንሊክ ደብረታቦር ላይ መጋቢት 10፣ 1888 አርፈው ወደ ጎንደር ዘመቻ አደረጉ። ነገር ግን መሃዲስቶቹ  ወደ መተማ  ስለሸሹ ጦርነቱ ሳይካሄድ ቀረ።  ሐምሌ7፣ 1888 አጼ ዮሐንስ  ንጉስ ተክለሃይማኖትን ለመውጋት ወደ ደብረታቦርና ጎጃም እንደዘመቱ ታሪክ ይመዘግባል።
አጼ ዮሐንስ የአገሪቱን ዋና ከተማ መቀሌ ካደረጉ በሗላም ቢሆን የደብረታቦር ከተማ በጎንደርና በላሊበላ መካከል ለሚካሄደው ንግድ ዋና ማዕከላዊ ቦታ ነበረች። አላማኒ የተባለ ታሪክ ተመራማሪ እንደገመዘገበ በ1880 ወቹ መጨረሻ አካባቢ 70፣000 በሬወች፣ 8፣000 ላሞች፣ 14፣000 ፍየሎችና 8፣000 በጎች በከተማይቱ በየአመቱ ለገበያ ይቀርቡ ነበር 

### 1900ወቹ
ሼክ ዘካሪያስ የተሰኘ ሰው በደብረ ታቦርና ሰቆጣ ለሚገኙ እስላሞች  ክርስትናን መስበክ ጀመረ። ስለዚህም ከምንሊክ 100 ጠመንጃወች እና 4000 ማሪያ ቴሬሳ ተሰጠው 

#### 1920ወቹ

##### የእናቲቱ ማሪያም እንደገና መታነጽ
ራስ ጉግሳ ወሌ (ከ1918 - 1930 የበጌምድር አስተዳዳሪ) በደብረታቦርና አካባቢው ብዙ ቤ/ክርስቲያኖችን ያሠሩት በዚሁ ጊዜ ነበር። አስተዳዳሪው ከመጠን በላይ አዳዲስ ቤ/ክርስቲያኖችን የመገንባት አባዜ እንደነበረባቸው  የእንግሊዙ ቆንጽላ ቺዝማን መዝግቧል።  የእናቲቱ ማርያም ቤ/ክርስቲያን ከንደገና የታነጸው በዚሁ ዘመን በራስ ጉግሳ ወሌ ነበር    የ16 አመቱ  ጀምበሬ ሃይሉ እና አጎቱ አለቃ አለሙ የእናቲቱን ማሪያምን  ቤ/ክርስቲያን ምስሎች እንዲስሉ ተጠይቀው ራስ ጉግሳ እስካመጹበት 1930 ድረስ ያለምንም ማቋረጥ እንደሳሉ ታሪክ የመዘግባል። 

##### የደብረ ታቦር ሆስፒታል መመስረት
1928 ላይ በራስ ካሳ አማላጅነት የ7 ቀን አድቬንቲስት ሚሲዮኖች በከተማይቱ ላይ ሆስፒታል እንዲሰሩ ተፈቀደ። ይህም ከኢትዮጵያ መንግስት ሰፊ መሬትና 30፣00 ማሪያ ቴሬሳ ያስወጣ ስራ ነበር። ራስ ካሳም ለድሃ ታካሚወች የሚውል ህንጻ በሆስፒታሉ ግቢ እንዲሰራ ከራሳቸው 10፣000 ማሪያ ቴሬሳ በእርዳታ ሰጡ። የስዊድኑ ጉድሙንድሰን  ከአዲስ አበባ ደብረታቦር አስፈላጊ እቃወችን ጭኖ  በገበያ ቀን ደረሰ። የከተማይቱ አስተዳዳሪ ደጃዝማች ወንድወሰን ካሳ ለሚስዮኑ ጉድሙንድሰን በአውሮጳውያን የምግብ አይነት የተዘጋጀ እራት በዚያው ቀን ጋበዘው። ጉድመንድሰን የሆስፒታሉን ስራ ለ2 ቀን በሃላፊነት ተቆጣጥሮ 7 ህንጻወችን አቆመ። ለዚህ ስራ 88 አህዮች፣ 45 በቅሎወች፣ 4 ግመሎች እቃወችን ለማመላለስ ሲጠቅሙ ከአካባቢው ኖራን ( lime) ለማምጣት  8 ቀን ይወስድ ነበር።  አዲስ አበባ በቴሌግራም ለመገናኘት 40 ቀናት ይወስድ ነበር፣ መልዕክተኛ ደግሞ 4 ሳምንት። ኤሪክ ፓልም የተሰኘ ሚስዮን ከህንጻው መጠናቀቅ በኋላ የሚስዮኑ አላፊ ሆኖ አገለገለ። ለዚህ ሆስፒታል መሰራት አነሳሽንተን ወስደው አስተዋጾ ያደረጉ ጉድሙንድሰን፣ ዶክተር አንደርሰን፣ ቄስ ስትራህል እና ገንዘብ ሃላፊ ፔደርሰን ነበሩ 

#### 1930ወቹ
ራስ ጉግሳ ወሌ ከደብረ ታቦር አጠገብ በአንቺም ጦርነት  መጋቢት 31፣ 1930 ላይ ወደቁ።  በወቅቱ ብዙ ጅቦች በደብረታቦር ዙርያ ይኖሩ እንደነበር ተጓዦች መዝግበዋል። 

##### የባንክ መከፈት
የኢትዮጵያ ባንክ በ1931 ሲፈጠር ደብረታቦር ውስጥ ቅርንጫፍ ቢሮ  በሁለት ተቀጣሪወች  በዚያኑ አመት ተከፈተ። በዚህ ጊዜ የደብረ ታቦር ፖስታ ቤት ሃላፊ አቃቢ ክፍሌ ይባል ነበር።
ከራስ ጉግሳ ሞት በኋላ የበጌምድር አስተዳዳሪ የነበሩት ራስ ካሳ ልጃቸውን  ደጃዝማች ወንድ በወሰን የደብረታቦር አስተዳዳሪ አድርገው ሾሙ። እንግሊዛዊ ቺዝማንን በዚህ ወቅት ደብረታቦር የተቀበላቸው ግራዝማች አበበ የሚባል የወንድ ወሰን ሹም ነበር።  

##### የፋሺስት ጣልያን ጦር መግባት
ሚያዚያ 24፣ 1936 እ.ኤ.አ. ላይ የሳርቼ ጦር ሁለት ባታሊዮን (የሙሶሊኒ ጥቁር ሸሚዝ የሚባሉትና 111ኛ ኔቲቭ) ድንገተኛ ጥቃት በከተማው ላይ አደረሱ። ራስ ካሳ በዚህ ጥቃት ጊዜ ከከተማው ርቀው የነበሩ  ሲሆን ደጃች አያሌው ብሩ ግን ጣሊያኖቹ ከተማይቱን ሲቃረብ እርሳቸው ከታማይቱን ለውቀው ሄዱ። ሚያዚያ 28 ላይ ከባህር ዳር ተነጥሎ የመጣው ይህ የጣሊያን ሰራዊት ደብረታቦርን ያዘ። ደጅ አዝማች አያሌው እጃቸውን እንዲሰጡ በዚሁ ወቅት ተደርጉ። ማጆር ዩጎሊኒ በተባለ የሚመራ 2 የጣሊያን ባታሊዮን ጦር በከተማይቱ በቋሚነት ሰፈረ።  በሚቀጥለው አመት የቴለግራፍና የጣሊያን ፖስታ ቤት ፋሺስቶቹ ሲያቋቁሙ ወዲያውም ከፍተኛ ጥቃት በደብረታቦርና በባህር ዳር በአንድ ጊዜ  ከአካባቢው ህዝብ ደረሰባቸው። 

###### የመጀመሪያው መስጊድ መሰራት
በ1938 ፋሺስቶች ከደሴ ጎንደር የሚመላለስ መንገድ አሰሩ፣ የደብረታቦር የመጀመሪያ  መስጊድም በዚህ ጊዜ ታነጸ። የባህር ዛፍ ተክልም በበለጠ እንዲስፋፋ ተደረገ። 

#### 1940ወቹ
1941 ላይ ደብረ ታቦር በኮሎኔል ኢኛትሲዮ አንጀሊኒ በሚመራ 6000 የፋሺስት ወታደርና  በ7 ማይል ዙሪያ በታጠረ ቅጥር  ትጠበቅ ነበር። መጋቢት ወር ላይ  ፊታውራሪ ብሩ፣ ሲሞኖድ የተባለ እንግሊዛዊና የበጌምድር ሰራዊት፣  በኋላም 180 ወታደሮችን ይዞ ከባህርዳር ተገንጥሎ ከመጣው ቢል ማክሊን ጋር ወደ ደብረ ታቦር ዘመቻ አደረጉ። 200 ወታደሮችን ይዞ ይታገል የነበረው የአካባቢው አርበኛ ዳኘው ተሰማ ከነሱ ጋር በመቀላቀል ሚያዚያ 1 ላይ ባደረሱት ጥቃት 100 ባንዳወች ተገደሉ። የዚህ ውጊያ ዋና አላማ በጄኔራል ዊንጌት እንደታቀደ፣ ከደሴ ሊሸሽ የሚችለውን የጣሊያን 10፣000 ሰራዊት የሰሜን ምዕራብ ጉዞውን ለመቁረጥ ነበር ።  
ግንቦት 5፣ 1941 አጼ ኃይለ ሥላሴ  ወደ አዲስ አበባ ይመለሱ እንጂ በዚህ ወቅት የኮሎኔል አንጀሊኒና የፊትዋራሪ ብሩ/ሲሞኖድ ሰራዊት ደብረ ታቦር ላይ እንደ ተፋጠጡ ነበር። ሆኖም ግን  ወረራው መፈናፈኛ ስላልነበረው ኮሎኔል አንጀሊኒ ለፊታውራሪ ብሩ፣ ሲሞኖድ እና ማክሊን ሃይሎች  ሐምሌ7፣ 1941  ላይ ከ4000 ወታደሮች ጋር  እጃቸውን ሰጡ።  
1945 ላይ አርቲስት  ሙሉጌታ እንግዳ ድንገት (1945-1986)  በደብረ ታቦር ተወለደ።   በዚህ ወቅት፣ 1949፣ የደብረ ታቦር ሆስፒታል አንድ ዶከትረ እና 50 አልጋወች ነበሩት

#### 1950ወቹ
ተመራማሪው ሲሞን ስለደብረ ታቦር ጥናት በዚህ ዘመን አደረገ። በጥናቱ መሰረት በየቀኑ የሚክሄደው ገበያ በሳምንት አንድ ጊዜ ከሚካሄደው ግማሽ አይነት እቃን  እንደሚያቀረብ፣ የየቀኑ ገበያ ምግብና ማብሰያ እንጨትን በብዛት እንደሚሸጥ፣ በጣሊያን ጦርነት በፈረሱት ድልድዮች ምክንያት ወደ ደብረታቦር እቃ በጭነት መኪና እንደማይመጣ፣ አብዛኛው ደብረታቦር የሚሸጠው እቃ ከከተማው 3 ቀን ጉዞ ርቀት በታች ካሉት መንደሮች እንደሚመነጭ ጨው፣ ቡናና ጥጥ ግን ራቅ ካሉ ቦታወች እንደሚመጡ፣ ደብረታቦር የሚበቅለው ድንች ከተቀረው ያገሪቱ ክፍል ከሚበቅለው በይዘቱ ትልቅ እንደሆነ፣ እዚህ አካባቢ የሚገኙ አህዮችም ከተቀረው ተለቅ እንደሚሉና ጠንካራ እንደሆኑ፣  ትንባሆ ለኢንደስትሪ ባይበቅልም ነገር ግን አንድ አንድ ገበሬወች ለእንስሳት ህክምናና በጌሾ ምትክ ለጠላ መጥመቂያ እንደሚጠቀሙበት፣ ጅቦችም በብዛትና በጥንካሬ እንደሚገኙ  መዝግቧል። 
በ1858 ደበረ ታቦር ከሌሎች 27 የኢትዮጵያ ከተሞች ጋር በመሆን  አንደኛ ደረጃ ከተማ ተባለች።  በ1958 የትክትክ ክትባት በከተማዋ ሲደረግ በ1959 የአውራጃው አስተዳዳሪ ደጃዝማች ሞላ መሸሻ ነበሩ።  

#### 1960ወቹ
1960 ላይ 15 የአጼ ቴወድሮስ መለስተኛ ሁለተኛ ደረጃ ትምህርት ቤት ተማሪወችና 2  የአድቬንቲስት ሚስዮኖች የ8ኛ ክፍልን ማትሪክ ፈተና አልፉ።  በ1966 የከተማዋን አቀማመጥ ዋና አቅድ ተቋራጭ ሲይዘው በ67 በተደረገው ህዝብ ቆጠራ 6፣942 ሰወች እና 3 የስልክ ቁጥሮች ነበሩ። 1968 ላይ አጼ ቴወድሮስ ሁለተኛ ደረጃ ትምህርት ቤት 82 ወንዶች፣ 40 ሴት ተማሪወች ክፍል 7 ና 8ን የሚወስዱ ነበሩት። 4 አስተማሪወች  የነበሩት ሲሆን  2ቱ የውጭ አገርዜጋ ነበሩ። አድቬንቲስት ሚስዮንና ሚሲዮን ወደ አይሁድ ህዝቦች ተጨማሪ 52 ወንድና 32 ሴት ተማሪወችን ያስተናግዱ ነበር። 


#### 1970ወቹ
ከአብዮቱ ፍንዳታ በኋላ በ1975 የአካባቢው ርስተኞችና ተከታዮቻቸው ደብረ ታቦርን መስከረም 1975 ላይ ተቆጣጠሩ። የአጠቃላይ በጌምድር አስተዳዳሪ  በዚህ አመጽ ሲገደል መንገድ ሰሪ ቻይኖችና የሆስፒታል አስተዳዳሪ አድቬንቲስት ሚስዮኖች ተባረሩ። የዚህ አመጽ ቀስቃሽ መልዕክት ደርግ የአረቦች ሴራ  ነው የሚል ነበር።   የክፍለ ሃገሩ አስተዳዳሪ በዛብህ ገብሬ( 43 )  ምንም እንኳ ደበረ ታቦር የተወለደ ሰው ቢሆም የደርግ ተወካይ ነው ተብሎ ስለታመነ በአመጹ ተገደለና በዚያው በመስከረም ተቀበረ።  በአፋር በርሃወች የጥንት አጽሞችን ከሚፈልጉት ሰወች አስተዋጾ ያበረከተው ስለሺ ተበጀ በዚህ ወቅት በደብረ ታቦር የዘመቻ ተማሪ ነበር። 

#### 1980ወቹ
መጋቢት 1989 መጨረሻ አካባቢ በወቅቱ በነበረው የኢትዮጵያ መንግስት ኢሰፓ እና ኢህአዴግ  ወታደሮች በተደረገው ጦርነት ደብረታቦር በኢህአዴግ ቁጥጥር ወደቀች። ከወር በኋላ የመንግስቱ ወታደሮች እንደገና ተቆጣጠሯት። «ህወሃት  [በዚህ ወቅት] 8000 የመንግስት ወታደሮችን እንደገደለ ቢናገርም ገለልተኛ የሆኑ አይን እማኞች ግን አላጣሩትም»  

#### 1990ወቹ
ጥር 20 1990 ላይ የኢትዮጵያ ብሄራዊ ዜና ተቋም  ( ENA news agency) ደብረ ታቦርን መንግስቱ እንደተቆጣጠረ አስታወቀ።  የህወሃት ራዲዮ ጣቢያ ጥር 22-24፣ 1990 ደብረ ታቦር ላይ  ከባድ ድል እንዳስመዘገበ አስታወቀ። ይሄው ራዲዮ ጣቢያ ኢሃዴግ 3፣914  የመንግስት ወታደሮችን እንደገደለና 270 ደግሞ እንደማረከ አስታወቀ። ጥር25፣ 1990 ላይ ከመንገድ ቦይ ስር ተጠልለው የነበሩ 15 ሰወች በአውሮፕላን ቦምብ ተገደሉ።
ከትንሽ ቀናት በኋላ የመንግስት ወታደሮች እንደገና ከተማይቱን ተቆጣጠሩ። ህወሃት ከ3 ቀን ጦርነት በኋላ ከተማይቱን መጋቢት መጨረሻ ላይ እንደተቆጣጠረ አስታወቀ።  መጋቢት 13፣ 1991 በደብረታቦር ላይ በተካሄደው የአውሮፕላን ድብደባ 2 ሰወች በቦምብ ሲገደሉ 10 ደግሞ ቆሰሉ።   በዚህ ወቅት እንግሊዛዊው ሃሞንድ ደብረታቦር በመሄድ ስለከተማው ሆስፒታል እና ሀወሃት አቋቁሞት ስለነበረው የሜዳ ሆስፒታል ቃለ ምልልስና ጥናት አካሂዷል። 
1994 ላይ የከተማው ህዝብ ብዛት 22፣500 መሆኑ ተዘገበ።  1996 ላይ 2 የእንግሊዝ ቱሪስቶች በአካባቢው በሚንቀሳቀሱ ታጣቂ ቡድኖች ታፍነው ተወስደው ከ 2 ቀን በኋላ ተለቀቁ። በዚህ ወቅት የከተማይቱ አየር ማረፊያ ያልተጠረገ 1250 ሜትር መንደርደሪያ ነበረው።

### 2000ወቹ
መስከረም 2000 ላይ አንድ የኢለመንታሪ ትምህርት ቤት ታድሶ  በካናዳ አምባሳደር ተመርቀ። ትምህርት ቤቱን ለማሳደስ ከወጣው 400፣000 ብር 230፣000ውን ካናዳ እንደሸፈነ አዲስ ትሪቢዩን መዝግቧል።  በ2001 የህዝቡ ቁጥር  27,600  ነበር። ጥቅምት 18፣ 2001 ላይ  የእንግሊዝ ኢምባሲ 251፣444 ብር አውጥቶ ያሰራው የዳግማዊ አጼ ቴወድሮስ ሁለተኛ ደረጃ ትምህርት ቤት ቤተ መጻህፍት ተከፈተ።.

ደብረ ታቦር (ከተማ)
{{  የቦታ መረጃ
  | ስም          =ደብረ ታቦር
  | ሌላ_ስም    =ሳማራ
  |  ስዕል         =  DebreTaborChurch.gif|200px
  | ስዕል_መግለጫ     =  በ[[አጼ ቴወድሮስ]] እጅ የተሰራው [[ታቦር መድሃኔ አለም]] ቤ/ክርስቲያን
  | ክፍፍል_ዓይነት = አገር 
  | ክፍፍል_ስም  = {{flag|ኢትዮጵያ}}
  | ክፍፍል_ዓይነት2 = ክልል
  | ክፍፍል_ስም2  = [[አማራ ክልል]]
  | ክፍፍል_ዓይነት3 = ዞን
  | ክፍፍል_ስም3        = [[ደቡብ ጎንደር ዞን|ደቡብ ጎንደር]]
  | ካርታ_አገር       = ኢትዮጵያ
  | lat_deg       =11
  | lat_min       =51
  | north_south   = N
  | lon_deg       = 38
  | lon_min       = 1
  | east_west     = E
  | ከፍታ     = 2,706
  | ሕዝብ_ጠቅላላ    = 39,052
}} 

'''ደብረ ታቦር'''  (በሌላ ስሟ ''' ጁራ'''  )  በደቡብ [[ጎንደር]] አስተዳደር ከ[[ጣና]] ሓይቅ  ሰሜናዊ ምስራቅ 50 ኪሎ ሜተር  ርቃ የምተገኝ በተራሮች የተከበበች ከተማ ናት። በከተማይቱ ዙሪያ 48 [[ምንጮች]] መኖራቸው ለከተማይቱ እድገት ከፍትኛ አስተዋጾ ቢያደርጉም  በ20ኛው ክፍለ ዘመን የ[[ባህር ዛፍ]] ተክል በከተማይቱ መሰራጨት ምንጮቹ እንዲደርቁ አድርጓል።  የደብረታቦርን መሰረት የጣለው የ14ኛ ክፍለዘመን ንጉስ አጼ [[ሰይፈ አርድ]] (1327-1372) ነበር።  በዚህ ንጉስ ዘመን የ[[ታቦር እየሱስ]]  ቤ/ክርስቲያን በ[[ደብረ ታቦር ተራራ]] ላይ ታነጸ።<ref>Jäger 1965 p 75</ref>  ራሱና ልጆቹ ለከተማይቱ መቋቋም አስተዋጾ ቢያበረክቱም ከተማይቱ በኢትዮጵያ ታሪክ ውስጥ በሰፊው የምትጠቀሰው [[አጼ ቴወድሮስ]] እና ከዚያም ቀጥሎ አጼ [[ዮሐንስ ፬ኛ]] እንደ የኢትዮጵያ ዋና ከተማ  በማገልገል ነው። ከዚያም በዳግማዊ ቴዎድሮስ ንጉሰ ነገስት ዘኢትዮጵያ ታላቁን እና ገናናውን  ደብረ ልዑላን መድኃኔዓለም ቤተ ክርስቲያን እንቁ ተደርጎ ተመስርቷል አሁንም ድረስ የደቡብ ጎንደር ሀገረ ስብከት መንበረ ጵጵስና ነው ። ዛሬ ከተማይቱ ስትነሳ  ደብረ ታቦር ኢየሱስን የማያስብ  ለጉብኝት የመጣም ሳይጎበኘው መሄድ አይታሰብም ።  ደብረ ታቦር(ጁራ) የ19ኛው ክፍለ ዘመን ኢትዮጵያ ዋና ከተማ በመሆን አገልግላለች። [[ደብረ ታቦር ካርታ|ተጭነው  ስለተለያዩ የከተማይቱ ክፍሎች መርጃ የሚያገኙበት ካርታ እዚህ ይገኛል]]።

=== በ1300 ወቹ ===
አጼ [[ሰይፈ አርድ]] (1344-1372) በደብረታቦር ተራራ (እየሱስ ተራራ) ላይ የእየሱስ ቤክርስቲያንን መሰረቱ ይህ ቤ/ክርስቲያን አሁን ድረስ ከዚያ ዘመን የመነጩ ቅርጻቅርጾች ሲኖሩት ነገር ግን በ18ኛው ክፍለ ዘመን  መገባደጃ ላይ [[ራስ ጉግሳ ሙርሳ]] በቤተክርስቲያኑ አጠቃላይ ለውጥ አድርገዋል። ስለሆነም በቤ/ክርስቲያኑ የሚገኙ ስዕሎች ባብዛኛው ከ19ኛው ክፍለ ዘመን ዋዜማ የሚመነጩ ናቸው። ለደብረ ታቦር ከተማም ከደብረ ታቦር መድኃኔዓለም ቀጥሎ የሚጠራ ደብርም ነው። <ref>Éthiopie By Luigi Cantamessa, Marc Aubert ገጽ 181</ref>

=== በ1500 ወቹ ===
የደብረታቦር ስም  በአጼ [[ልብነ ድንግል]] ዜና መዋዕል ላይ  ሰፈረ።

=== በ1700 ወቹ ===
በ1700ወቹ መጨረሻ አካባቢ [[አሊ ጓንጉል]] (ትልቁ አሊ) የተባለ የ[[የጁ ስርወ መንግስት]] መሪ በደብረ ታቦር አካባቢ ሃይለኛ መሪ በመሆን ከሱ በኋላ ለ80 ዓመታት  ያክል የጸና ስርዓት  በአካባቢው እንዳንሰራፋ  ባህሩ ዘውዴ መዝግቧል  <ref>ባህሩ ዘውዴ 1991 ገጽ 19</ref> እንደ ታሪክ አጥኝው [[ሞርድካይ አብር]] አስተያየት የደብረታቦርን ከተማ የመሰረታት ይሄው ትልቁ አሊ ነበር። እንደ ፕሮፌሰር [[ሪቻርድ ፓንክኸርስት]]  ግን ራስ ጉግሳ ሙርሳ ነበር።

{{clear}}
=== በ1800 ወቹ ===

====1800 ====
በ1800 አካባቢ [[ራስ ጉግሳ ሙርሳ]] የተባለው የበጌምድር መሪ (1803-25) ደብረ ታቦርን እንደ ጦር ቅጥር በተራሮች መካከል መሰረተ።  በትውፊት ሲነገር ራስ ጉግሳ ደብረታቦርን የመረጠበት ምክንያት አንድ መነኩሴ «ሴት [[አቦ ሸማኔ]] አድነህ በምትገልበት ቦታ ከተማህን አሰራ» ብሎ ስላዘዘው ነበር ይባላል።  ሮቢንሰን የተባለ የታሪክ አጥኝ ስለ ራስ ጉግሳ ሲናገር «በዚህ በ19ኛ ክፍለ ዘመን አጥቢያ ላይ ራስ ጉግሳ ከሁሉ የኢትዮጵያ መሳፍንት ይልቅ የአገሪቱን አንድነት የበለጠ የሚወክል ነበር። በዚህ ምክንያት ከሞተም በኋላ ደብረታቦር የአገሪቱ የፖለቲካ ማዕከል እና መምሪያ ልትሆን በቃች»<ref>[Rubenson 1976 p 35]</ref> ራስ ጉግሳ 1825 ላይ ደብረታቦር ላይ ሲሞቱ  እ.ኤ.አ ግንቦት 25፣ ሰኞ ዕለት  እየሱስ ቤተ ክርስቲያን ቀብራቸው ሆነ።  ዘመኑ በታሪክ [[ዘመነ መሳፍንት]] ተብሎ የሚታወቀው ሲሆን ለ27 ዓመት ራስ ጉግሳ የአገሪቱ  [[እንደራሴ]] በመሆን አገልግለዋል።  በእየሱስ ቤ/ክርስቲያን  የርሱ ተከታይ መሪወች [[ኢማም]]፣ [[ማርየ]] እና [[ዶሪ]] የተባሉትና የዶሪ የአጎት ልጅ ራስ [[አሉላ አሊ]] (ትንሹ አሊ)  እንዲሁ ተቀብረዋል። እንደ ታሪክ አጥኝው ማቲወስ  ለኒህ መሪወች ማስታወሻ በ[[ጎንደር ግንብ]] ዘዴ የተሰራ  የ[[እንቁላል ግንብ]] በእየሱስ ቤ/ክርስቲያን ቅጥር ግቢ ቆሟል።  ከቤ/ክርስቲያኑ አጠገብም ቤ/መንግስቱ ይገኝ ነበር። [[አሊ አሉላ]]  (አሊ ትንሹ) በቤተመንግስቱ የውጭ ቆንጽላወችን ያስተናግድ እንደንበርና እስካሁን ድረስ ለፍርድ እርሱ ይቀመጥበት የነበር የሚባል የድንጋይ ዙፋን በአካባቢው እንደሚገኝ ማቲወስ የተሰኘ የታሪክ አጥኝ ይገልጻል። <ref>Äthiopien 1999 p 318 + Mathew 1947 p 154</ref>

==== 1830 ዓ.ም ====
በ1830 [[ራስ ማርየ]] በ[[ድብረ አባይ ጦርነት]] ላይ ሲወድቅ የርሱ ወንድም [[ራስ ዶሪ]] ተተክቶ ስልጣን ላይ ወጣ።   በ1830 መጨረሻ ላይ  ከ [[ማይ እስላማይ]] ጦርነት መልስ ራስ ዶሪ በጸና ታሞ ደብረ ታቦር ላይ ሲደርስ በሞት አለፈ። የገዛበትም ዘመን 3 ወር ብቻ ነበር <ref>[Mansfield Parkyns vol II p 117]</ref>። የደብረታቦር መሪወችና አለቆች የዶሪን የአጎት ልጅ የሆነው [[ትንሹ አሊ]]ን በ12 ዓመቱ ለመሪነት መረጡት። የአሊ አባት [[አሉላ]] በወቅቱ በህይወት አልነበረም።  አሊ ሞግዚቶች የነበሩት ቢሆንም በርግጥ እናቱ [[ወይዘሮ መነን]] በርሱ ቦታ አገሪቱን ለሚቀጥሉት 10 ዓመታት አስተዳድራለች።<ref> S Rubenson, King of kings .., 1966 p 22</ref> ወይዘሮ መነን በተለይ በታሪክ የምትታወቀው [[አባ ገብረ ሐና]]ን በተለያዩ ገዳማት እየላከች ስላስተማረች ነው።  በነዚህ ዘመናት የከተማይቱ የህዝብ ቁጥር ማደግና ማነስ አሳይቷል፣ ይህም ከነበረው ከፍተኛ ጦርነት የተነሳ ነበር።  ገንዘብ በ10% አራጣ የሚያበድር [[ኪዳነ ማርያም]] የሚባል ነጋዴ በከተማይቱ እንደነበር የፈረንሳይ ተጓዦች ሳይጠቅሱ አላለፉም  <ref>3rd Int. Conf. of Ethiopian Studies 1969 p 184, 186</ref>
====1840 ====
===== የተወናበደው ጦርነት=====
በ1841 መጨረሻ ላይ የጎጃም አስተዳዳሪ  [[ብሩ ጎሹ]] እና የሰሜኑ [[ራስ ውቤ]] ሃይላቸውን በማቀናጀት በራስ ዓሊ ትንሹ ላይ ዘመቻ አደረጉ። [[ራስ ዓሊ]]  ለጦርነቱ መሰናዶ ስላላደረገ ስለሆነም የመዋጋት ፍላጎትም ስላልነበረው እጅግ የተመሳቀለውና  በታሪክ [[የደብረ ታቦር ጦርነት]]  ተብሎ የሚታወቀው ውጊያ  እ.ኤ.አ ታህሳስ 7፣  1842 ተካሄደ። በመጀመሪያ ላይ የአሊ ሰራዊት ስለተሸነፈ አሊ ሽሽት አደረገ። በዚያኑ ቀን ማምሻው ላይ እነ ራስ ውቤ ድላቸውን በመጠጥ እያከበሩ በሚሳከሩበት መካከል የአሊ ዘመድ የነበረው [[ብሩ አሊጋዝ]]  እጁን ለመሰጠት እጦር ካምፓቸው ገባ። ሆኖም ግን መሳከራቸውንና በቀላሉ ሊሸነፉ እንዲችሉ ስላተረዳ እጅ ከመስጠት ይልቅ ጥቂት ወታደሮችን በማነሳሳት ያለምንም ችግር  [[ራስ ውቤ]]ን ማረከ። [[ብሩ ጎሹ]] የሁኔታውን አለማማር በመገንዘብ ወደ [[ጎጃም]] ሽሽት አደረገ። እኒህ ሁለት ሰራዊት በንዲህ ሁኔታ ቢሸነፉም ራስ አሊ ግን ለብዙ ቀናት ከሸሸበት ዜናው ስላልደረሰው  ወደ ደብረ ታቦር ሊመለስ አልቻለም። ቆይቶ ግን መመለሱ አልቀረም።   በ[[አቡነ ሰላማ]] ተማጽኖ ራስ ውቤና ልጃቸው  ከእስር ተለቀቁ።  <ref>S Rubenson, The survival .., 1976 p 93-94</ref> <ref>Abir 1968 p 112</ref>

በ1848ና 49 [[ቆንጽል ፕላውዴን]] ከራስ አሊ ጋር የጋራ ስምምነት ውሎችን በደብረታቦር ከተማ ተፈራረመ።

==== 1850 ወቹ ====
የወደፊቱ [[አጼ ቴወድሮስ]]፣ የዛን ዘመኑ [[ደጃዝማች ካሳ]] በ[[ጣቁሣ ጦርነት]] ድል  ጥላ ስር   እ.ኤ.አ  ሚያዝያ 1853 ወደ ደብረ ታቦር ዘመቻ ጀመረ።  በመካከሉ [[ራስ አሊ]] ወደ [[አይሻል]] ሜዳወች በመንቀሳቀስ ደብረታቦርን ለቀቀ። ካሳ ግን ደብረታቦርን በእሳት ካጋየ በኋላ አሊን እስከ [[ቆራጣ]] ድረስ ተከተለው።  <ref>Abir p 139</ref> በ1854፣ አዲሱ ንጉሰ ነገስት ዳግማዊ [[አጼ ቴወድሮስ]] ደብረታቦር ላይ መቀመጫቸውን ሲያደርጉ ራስ አሊ እንደገና ደብረ ታቦርን ለመቆጣጠር ዘመቻ አድርጎ ተሸነፈ። <ref>Äthiopien 1999 p 318</ref> ከዚህ በኋላ ንጉሱ በ1857 ወደ ጎጃም ሊያደርጉት ላቀዱት ዘመቻ ሃይላቸውን ደብረታቦር ላይ እንዳጠናክሩና መሰናዶ እንዳደረጉ ደብረ ታቦር መድኃኔዓለም ቤተ ክርስቲያን እዳሳነፁ ሮቢንሰን ያትታል <ref> Rubenson 1966 p 75</ref>
[[ስዕል:DebraTabor1862.jpg|200px|left|thumb|ደብረ ታቦር፣ 1850ወቹ እ.ኤ.አ]]

[[ስዕል:Debretabor2.jpg|200px|left|thumb| ደብረ ታቦር በ1860ወቹ]]

==== 1860 ወቹ ====
[[እምነት ማሪያም ክብረቱ]] የተባለ  ሰው ሲጽፍ << [[ቋራ| ቋረኛ]]  ካሳ በአሁኑ ጊዜ (ጥቅምት 7፣ 1860)  ደብረታቦር ላይ  ደጃች ውቤን ከእስር ለቆ የውቤን ልጅ አግብቶ ደብረታቦር ይኖራል" ብሏል<ref>Acta aethiopica II p 129</ref>  አጼ ቴወድሮስ  በዚህ ዘመን መቀመጫቸው ደብረ ታቦር ሆኖ ከከተማው ትንሽ ራቅ ብሎ በሚገኘው የድሮው የእጅ ጠቢባን መናኽሪያ ( [[ጋፋት]] )የመድፍና የብረታብረት ማሰሪያ  በአውሮጳ ሚሶኖችና በአካባቢው ቀጥቃጮች  ሰራተኛነት አስከፈቱ። ሌሎች የአውሮጳ እስረኞች ከ[[መቅደላ]] ወደ [[ቆራጣ]] ከተዛወሩ በኋላ [[ዘጌ]] ላይ ፍርድ ተበይኖባቸው ደብረ ታቦር ላይ እ.ኤ.አ ሰኔ 1866 ላይ እስር ቤት ገቡ።   እ.ኤ.አ መስከረም 21፣ 1867 ላይ ታዋቂው [[ሴቫስቶፕል መድፍ]] ጋፋት ላይ ተሰርቶ ተመረቀ።  በዚህ ቀን  አጼ ቴወድሮስ ደብረታቦር ላይ እንደነበሩ [[አስጋኸኝ]] የተባለ የአይን እማኝ መዝግቧል  <ref>ditto II p 331</ref>  ከዘመቻ መልስና በየክረምቱ  አጼ ቴወድሮስ መኖሪያቸውን በደብረ ታቦር ያደርጉ ነበር። ጥቅምት 3፣ 1867 ላይ  የ[[ልጅቱ ማሪያም]]ንና የ[[እናቲቱ ማርያም]] ቤ/ክርስቲያን ታቦቶችን አንድ ላይ በማድረግ በመጠበቂያ ንጉሱ እንዳስቀመጡ [[ እምነተማርያም ክብረቴ]] የተባለ ጸሃፊ መዝግቧል። <ref>Acta aethiopica II p 335</ref>

ንጉሱ ጥቅምት11፣ 1867 ላይ ፣ የእንግሊዞቹ ሰራዊት ምጽዋ ከማረፋቸው 10 ቀን ቀደም ብሎ ከደብረ ታቦር [[መቅደላ]] ጉዟቸውን ጀመሩ። የዚህ መንገድ ርቀት ከምጽዋ መቅደላ ካለው ርቀት 3 እጥፍ ቢሆንም ከእንግሊዞቹ ቀድመው  ለመድፋቸውና ሰራዊታቸው በአስቸጋሪ ተራሮችና ገደሎች ጥርጊያ ሰፊ መንገድ እያሰሩ መቅደላ ለመድረስ ቻሉ።<ref>Rubenson 1976 p 261</ref> ከጉዞው በፊት ግን የደብረ ታቦርን ህዝብ ከከተማው አስለቅቀው  አብዛኛውን ክፍል (ከ[[ታቦር መድሃኔ አለም]] ቤ/ክርስቲያን ውጭ)  በእሳት አጋይተውት ነበር። ታቦር መድሃኔ አለም  በራሳቸው በአጼ ቴወድሮስ እጅ በቤተ መንግስታቸው ምትክ የተሰራ   ነው። በዚሁ ቤ/ክርስቲያን እጅግ  ትልቅ  ደወል አለ።  ከክብደቱ የተነሳ ሊሰቀል ስላልቻለ መሬት ላይ ወድቆ ይገኛል።  ይሄ ደወል ከ[[ደጃዝማች ውቤ]] ቤ/ክርስቲያን በአጼ ቴወድሮስ ተወስዶ ለመድሃኔ አለም ቤ/ክርስቲያን የተበረከተ ነው።  ደወሉ  በ1844 የሮማው ፓፓ [[ግሪጎሪ 16ኛ]] ለደጅ አዝማች ውቤ በስጦታነት የተላከ ነበር።  በ[[ጣሊያን]] ወረራ ደወሉን ለመስቀል ግንብ ቢሰራም ግንቡ በ[[መብረቅ]] ተመቶ በመፍረሱ አሁንም ደወሉ መሬት ላይ ይገኛል። <ref>Rubenson 1966 + Äthiopien 1999 p 319-320</ref>

[[ስዕል:Sebastopol1.jpg|right|200px|thumb| መስከረመ 21 1867 [[ጋፋት]] ደበረታቦር  የተመረቀው  [[ሴባስቶፖል መድፍ]]፣ [[መቅደላ]] ላይ]]

[[ስዕል:Rohlfsm Meine Mission nach Abessinie 1884.jpg|right|200px|thumb| የ[[አጼ ዮሐንስ]] ቤተመንግስት በ[[ሰማራ]]፣  ደብረታቦር፣ 1884]]
====1870 ወቹ====
በ[[ዋግሹም ጎበዜ]] የጎጃም አስተዳዳሪ ሆነው የተሾሙት የደብረታቦሩ [[ራስ አዳል]] ሃላቸውን በማጠናከር በመጨረሻ ል ላይ በ1870 [[ንጉስ ተክለ ሃይማኖት]]  ተብለው ስልጣን ላይ ወጡ<ref>Greenfield 1965 p 89</ref>። ከዚህ ዘመን በኋላ [[አጼ ዮሐንስ]] መኖሪያቸውን በደብረ ታቦር አደረጉ። [[አጼ ምኒልክ]]ም በ1877 ከሰራዊታቸው ጋር በደብረ ታቦር ለአንድ ወር እንደቆዩ ታሪክ ያትታል።<ref>G Bianchi 1896 p 136 foot note</ref> ስለኢትዮጵያ የባህር ወደብ ጥያቄ የእንግሊዙ በ[[ካርቱም]] ቆንጽላ ዊንስታንሊ እና አጼ ዮሐንስ ደበረ ታቦር ላይ በጥር 1879 ውይይት እንዳደረጉ ታሪክ ይመዘግባል።<ref>Ehrlich 1996 p 24</ref> [[ግንቦት 23]]፣ 1879 ላይ ጣሊያኖቹ ጊኮሞና  ናሬቲ ለአጼ ዮሓንስ የ[[ጠመንጃ]]ና ድንኳኖች እንዲሁም አንዳንድ የጣሊያን [[ኢንዱስትሪ]] ውጤቶችን ስጦታ ይዘው ደብረ ታቦር ላይ  እንዳቀረቡና አጼ ዮሓንስም  ሁለት የ[[አንበሳ]] ግልገል ስጦታወች በምትኩ እንደላኩ ታሪክ ያትታል። አጼ ዮሓንስ ናሬቲ  የ[[ህሩይ ጊዮርጊስ]] ቤ/ክርስቲያን  እንዲያንጽ ጠይቀውት ነበር። ይህ ቤ/ክርስቲያን በዚሁ  በአጼ ዮሃንስ ዘመን ተሰራ።  ከተላኩት ጣሊያኖች ጋር የመጡ ስዊድኖች ሃይማኖት ለመስበክ ከንጉሱ ፍቃድ ቢጠይቁም  ሚስዮኖቹ ለእስላሞችና ለአይሁዶች ክርስትናን ከመሰበክ ይልቅ ለክርስቲያኖቹ ስለሚሰብኩ ወዲያውኑ ወደ [[አድዋ]] እንዲባረሩ አደረጉ። <ref>12th Int. Conf. of Ethiopian Studies 1994 p 914-196</ref> በዚሁ ዘመን (1879)  [[ወልደ ሚካኤል]] የተባለው የመረብ ምላሽ አስተዳዳሪ በ[[ራስ አሉላ]] ተይዞ ወደ ደብረታቦር ለፍርድ ቀርቧል። በኋላም  [[አምባ ስላማ]] ላይ  ከነልጆቹ እንዲታሰር አጼ ዮሓንስ አዘዙ <ref>[Ehrlich p 25]</ref>

====1880ወቹ ====
የካቲት 1881 ላይ [[ራስ አዳል]] የጎጃም ንጉስ ሆነው ተክሊል በደብረ ታቦር ጫኑ <ref>A Ribera, Vita di Antonio Cecchi, Firenze 1940 p 133-134</ref> በ1883 [[ራስ ገብረ ኪዳን]] ና [[ራስ አሉላ]] ከአጼ ዮሐንስ ጋር በመሆን ምዕራባዊ ወሎ ላይ ዘመቻ አድረጉ። በሗላም ወደ ደብረ ተቦር መጥተው ዕረፍት አደርጉ<ref>Ehrlich p 36</ref> በዚህ ዘመን  ደብረ ታቦር '''ሳማራ''' በመባል ትታወቅ ነበር።  በ80ወቹ ከ[[መሃዲስት|መሃዲስቶች]] ጋር ከፍተኛ ጦርነት የተነሳበት ዘመን ነበር። መሃዲስቶች [[ንጉስ ተክለ ሃይማኖት]]ን በ[[ሳር ውሃ]] ላይ አሸንፈው  ለመቆጣጠር ሲሞክሩ አጼ ዮሐንስ ንጉስ ምንሊክ ወደ ሰሜን እንዲዘምቱ ላኩ። በዚህ ምክንያት አጼ ምንሊክ ደብረታቦር ላይ መጋቢት 10፣ 1888 አርፈው ወደ ጎንደር ዘመቻ አደረጉ። ነገር ግን መሃዲስቶቹ  ወደ [[መተማ]]  ስለሸሹ ጦርነቱ ሳይካሄድ ቀረ።<ref>[Ehrlich 1996 p 129]</ref><ref>[Marcus, Menelik II, (1975)1995 p 101]</ref>  ሐምሌ7፣ 1888 አጼ ዮሐንስ  ንጉስ ተክለሃይማኖትን ለመውጋት ወደ ደብረታቦርና ጎጃም እንደዘመቱ ታሪክ ይመዘግባል።<ref>Ehrlich p 130]</ref>
አጼ ዮሐንስ የአገሪቱን ዋና ከተማ [[መቀሌ]] ካደረጉ በሗላም ቢሆን የደብረታቦር ከተማ በጎንደርና በ[[ላሊበላ]] መካከል ለሚካሄደው ንግድ ዋና ማዕከላዊ ቦታ ነበረች። አላማኒ የተባለ ታሪክ ተመራማሪ እንደገመዘገበ በ1880 ወቹ መጨረሻ አካባቢ 70፣000 በሬወች፣ 8፣000 ላሞች፣ 14፣000 ፍየሎችና 8፣000 በጎች በከተማይቱ በየአመቱ ለገበያ ይቀርቡ ነበር <ref>Alamanni</ref>

=== 1900ወቹ ===
[[ሼክ ዘካሪያስ]] የተሰኘ ሰው በደብረ ታቦርና ሰቆጣ ለሚገኙ እስላሞች  ክርስትናን መስበክ ጀመረ። ስለዚህም ከምንሊክ 100 ጠመንጃወች እና 4000 ማሪያ ቴሬሳ ተሰጠው <ref>13th Int. Conf. of Ethiopian Studies I 1997 p 132</ref>

==== 1920ወቹ ====

===== የእናቲቱ ማሪያም እንደገና መታነጽ =====
ራስ ጉግሳ ወሌ (ከ1918 - 1930 የ[[በጌምድር]] አስተዳዳሪ) በደብረታቦርና አካባቢው ብዙ ቤ/ክርስቲያኖችን ያሠሩት በዚሁ ጊዜ ነበር። አስተዳዳሪው ከመጠን በላይ አዳዲስ ቤ/ክርስቲያኖችን የመገንባት አባዜ እንደነበረባቸው  የእንግሊዙ ቆንጽላ ቺዝማን መዝግቧል።  የ[[እናቲቱ ማርያም]] ቤ/ክርስቲያን ከንደገና የታነጸው በዚሁ ዘመን በራስ ጉግሳ ወሌ ነበር  <ref>Cheesman 1936</ref>  የ16 አመቱ  [[ጀምበሬ ሃይሉ]] እና አጎቱ [[አለቃ አለሙ]] የእናቲቱን ማሪያምን  ቤ/ክርስቲያን ምስሎች እንዲስሉ ተጠይቀው ራስ ጉግሳ እስካመጹበት 1930 ድረስ ያለምንም ማቋረጥ እንደሳሉ ታሪክ የመዘግባል። 

===== የደብረ ታቦር ሆስፒታል መመስረት =====
1928 ላይ በ[[ራስ ካሳ]] አማላጅነት የ[[7 ቀን አድቬንቲስት]] ሚሲዮኖች በከተማይቱ ላይ [[ሆስፒታል]] እንዲሰሩ ተፈቀደ። ይህም ከኢትዮጵያ መንግስት ሰፊ መሬትና 30፣00 ማሪያ ቴሬሳ ያስወጣ ስራ ነበር። ራስ ካሳም ለድሃ ታካሚወች የሚውል ህንጻ በሆስፒታሉ ግቢ እንዲሰራ ከራሳቸው 10፣000 ማሪያ ቴሬሳ በእርዳታ ሰጡ። የ[[ስዊድን|ስዊድኑ]]  [[ጉድሙንድሰን]]  ከ[[አዲስ አበባ]] ደብረታቦር አስፈላጊ እቃወችን ጭኖ  በገበያ ቀን ደረሰ። የከተማይቱ አስተዳዳሪ [[ደጃዝማች ወንድወሰን ካሳ]] ለሚስዮኑ ጉድሙንድሰን በአውሮጳውያን የምግብ አይነት የተዘጋጀ እራት በዚያው ቀን ጋበዘው። ጉድመንድሰን የሆስፒታሉን ስራ ለ2 ቀን በሃላፊነት ተቆጣጥሮ 7 ህንጻወችን አቆመ። ለዚህ ስራ 88 [[አህያ|አህዮች]]፣ 45 [[በቅሎ|በቅሎወች]]፣ 4 [[ግመል|ግመሎች]] እቃወችን ለማመላለስ ሲጠቅሙ ከአካባቢው [[ኖራ]]ን ( lime) ለማምጣት  8 ቀን ይወስድ ነበር።  አዲስ አበባ በ[[ቴሌግራም]] ለመገናኘት 40 ቀናት ይወስድ ነበር፣ መልዕክተኛ ደግሞ 4 ሳምንት። [[ኤሪክ ፓልም]] የተሰኘ ሚስዮን ከህንጻው መጠናቀቅ በኋላ የሚስዮኑ አላፊ ሆኖ አገለገለ። ለዚህ ሆስፒታል መሰራት አነሳሽንተን ወስደው አስተዋጾ ያደረጉ [[ጉድሙንድሰን]]፣ ዶክተር አንደርሰን፣ ቄስ ስትራህል እና ገንዘብ ሃላፊ ፔደርሰን ነበሩ <ref>G Gudmundsen, Fjorton år .., Sthlm 1936 p 161-169</ref>

====1930ወቹ====
[[ስዕል:MussoloniBlackShirtGOtoDebreTabor.jpg|200px|left|thumb| የ[[ሙሶሊኒ]] ጥቁር ሽሚዝ ሰራዊቶች ጉዞ ወደ ደብረታቦር .. ከፊት ለፊት ታዋቂው የ[[አሞራ ገደል]] ቋጥኝ]]
ራስ [[ጉግሳ ወሌ]] ከደብረ ታቦር አጠገብ በ[[አንቺም ጦርነት]]  መጋቢት 31፣ 1930 ላይ ወደቁ። <ref>Mockler 1984 p 11</ref> በወቅቱ ብዙ [[ጅብ|ጅቦች]] በደብረታቦር ዙርያ ይኖሩ እንደነበር ተጓዦች መዝግበዋል። <ref>T A Lambie, Boot and saddle .., USA 1943 p 151</ref>

===== የባንክ መከፈት =====
የ[[ኢትዮጵያ ባንክ]] በ1931 ሲፈጠር ደብረታቦር ውስጥ ቅርንጫፍ ቢሮ  በሁለት ተቀጣሪወች  በዚያኑ አመት ተከፈተ። በዚህ ጊዜ የደብረ ታቦር ፖስታ ቤት ሃላፊ [[አቃቢ ክፍሌ]] ይባል ነበር።

ከራስ ጉግሳ ሞት በኋላ የበጌምድር አስተዳዳሪ የነበሩት ራስ ካሳ ልጃቸውን  [[ደጃዝማች ወንድ በወሰን]] የደብረታቦር አስተዳዳሪ አድርገው ሾሙ። እንግሊዛዊ ቺዝማንን በዚህ ወቅት ደብረታቦር የተቀበላቸው [[ግራዝማች አበበ]] የሚባል የወንድ ወሰን ሹም ነበር።  <ref>"There is no group that can be identified with the descendants of the Portuguese -- I have noticed that the faces of some women in Debra Tabor bear a resemblance to Portuguese features." Cheesman 1936</ref>

===== የፋሺስት ጣልያን ጦር መግባት =====
[[ሚያዚያ 24]]፣ [[1936 እ.ኤ.አ.]] ላይ የሳርቼ ጦር ሁለት ባታሊዮን (የ[[ሙሶሊኒ]] ጥቁር ሸሚዝ የሚባሉትና 111ኛ ኔቲቭ) ድንገተኛ ጥቃት በከተማው ላይ አደረሱ። ራስ ካሳ በዚህ ጥቃት ጊዜ ከከተማው ርቀው የነበሩ  ሲሆን [[ደጃች አያሌው ብሩ]] ግን ጣሊያኖቹ ከተማይቱን ሲቃረብ እርሳቸው ከታማይቱን ለውቀው ሄዱ።<ref>Mockler 1984 p 129</ref> ሚያዚያ 28 ላይ ከ[[ባህር ዳር]] ተነጥሎ የመጣው ይህ የጣሊያን ሰራዊት ደብረታቦርን ያዘ። ደጅ አዝማች አያሌው እጃቸውን እንዲሰጡ በዚሁ ወቅት ተደርጉ። [[ማጆር ዩጎሊኒ]] በተባለ የሚመራ 2 የጣሊያን ባታሊዮን ጦር በከተማይቱ በቋሚነት ሰፈረ። <ref>Nyström as above p 168-171, 178</ref> በሚቀጥለው አመት የቴለግራፍና የጣሊያን ፖስታ ቤት ፋሺስቶቹ ሲያቋቁሙ ወዲያውም ከፍተኛ ጥቃት በደብረታቦርና በባህር ዳር በአንድ ጊዜ  ከአካባቢው ህዝብ ደረሰባቸው። <ref>Mockler 1984 p 183</ref>
====== የመጀመሪያው መስጊድ መሰራት ======
በ1938 ፋሺስቶች ከደሴ ጎንደር የሚመላለስ መንገድ አሰሩ፣ የደብረታቦር የመጀመሪያ [[ደብረ ታቦር መስጊድ| መስጊድም]] በዚህ ጊዜ ታነጸ። የ[[ባህር ዛፍ]] ተክልም በበለጠ እንዲስፋፋ ተደረገ። <ref>G Puglisi, Chi è? .., Asmara 1952</ref>

==== 1940ወቹ ====
[[ስዕል:PatriotsGonder.jpg|200px|right|thumb|በጎንደርና ደብረታቦር አካባቢ የተሰማሩ የኢትዮጵያ አርበኞች (ስማቸው? )፡ አሜሪካዊው ፓይለት <<ቢል ዊልስ>> ከአውሮፕላኑ ሐምሌ፣ 1941 መከስከስ በኋላ ከጠላት የተከላከሉት]]
1941 ላይ ደብረ ታቦር በኮሎኔል ኢኛትሲዮ አንጀሊኒ በሚመራ 6000 የፋሺስት ወታደርና  በ7 ማይል ዙሪያ በታጠረ ቅጥር  ትጠበቅ ነበር። መጋቢት ወር ላይ  [[ፊታውራሪ ብሩ]]፣ ሲሞኖድ የተባለ እንግሊዛዊና የበጌምድር ሰራዊት፣  በኋላም 180 ወታደሮችን ይዞ ከባህርዳር ተገንጥሎ ከመጣው ቢል ማክሊን ጋር ወደ ደብረ ታቦር ዘመቻ አደረጉ። 200 ወታደሮችን ይዞ ይታገል የነበረው የአካባቢው አርበኛ [[ዳኘው ተሰማ]] ከነሱ ጋር በመቀላቀል ሚያዚያ 1 ላይ ባደረሱት ጥቃት 100 ባንዳወች ተገደሉ። የዚህ ውጊያ ዋና አላማ በ[[ጄኔራል ዊንጌት]] እንደታቀደ፣ ከደሴ ሊሸሽ የሚችለውን የጣሊያን 10፣000 ሰራዊት የሰሜን ምዕራብ ጉዞውን ለመቁረጥ ነበር ። <ref>Mockler 1984 p 355</ref><ref>Mockler 1984 p 375</ref> <ref>Shirreff 1995 p 165-166</ref>

ግንቦት 5፣ 1941 አጼ ኃይለ ሥላሴ  ወደ [[አዲስ አበባ]] ይመለሱ እንጂ በዚህ ወቅት የኮሎኔል አንጀሊኒና የፊትዋራሪ ብሩ/ሲሞኖድ ሰራዊት ደብረ ታቦር ላይ እንደ ተፋጠጡ ነበር። ሆኖም ግን  ወረራው መፈናፈኛ ስላልነበረው ኮሎኔል አንጀሊኒ ለፊታውራሪ ብሩ፣ ሲሞኖድ እና ማክሊን ሃይሎች  ሐምሌ7፣ 1941  ላይ ከ4000 ወታደሮች ጋር  እጃቸውን ሰጡ።  <ref>Mockler 1984 p 379, 382</ref><ref>[Shirreff 1995 p 231-232]</ref><ref> [R N Thompson 1987 p 190]  </ref>

1945 ላይ አርቲስት  [[ሙሉጌታ እንግዳ ድንገት]] (1945-1986)  በደብረ ታቦር ተወለደ። <ref>[Eth. Artists p 164-165]</ref>  በዚህ ወቅት፣ 1949፣ የ[[ደብረ ታቦር ሆስፒታል]] አንድ ዶከትረ እና 50 አልጋወች ነበሩት

[[ስዕል:DebretaborHospital-1-1-1958.jpg|right|200px|thumb|የ[[ደብረ ታቦር ሆስፒታል]]፣ 1950ዓ.ም. ]]
====1950ወቹ====
ተመራማሪው ሲሞን ስለደብረ ታቦር ጥናት በዚህ ዘመን አደረገ። በጥናቱ መሰረት በየቀኑ የሚክሄደው ገበያ በሳምንት አንድ ጊዜ ከሚካሄደው ግማሽ አይነት እቃን  እንደሚያቀረብ፣ የየቀኑ ገበያ ምግብና ማብሰያ እንጨትን በብዛት እንደሚሸጥ፣ በጣሊያን ጦርነት በፈረሱት ድልድዮች ምክንያት ወደ ደብረታቦር እቃ በጭነት መኪና እንደማይመጣ፣ አብዛኛው ደብረታቦር የሚሸጠው እቃ ከከተማው 3 ቀን ጉዞ ርቀት በታች ካሉት መንደሮች እንደሚመነጭ ጨው፣ ቡናና ጥጥ ግን ራቅ ካሉ ቦታወች እንደሚመጡ፣ ደብረታቦር የሚበቅለው [[ድንች]] ከተቀረው ያገሪቱ ክፍል ከሚበቅለው በይዘቱ ትልቅ እንደሆነ፣ እዚህ አካባቢ የሚገኙ [[አህያ|አህዮችም]] ከተቀረው ተለቅ እንደሚሉና ጠንካራ እንደሆኑ፣  [[ትንባሆ]] ለኢንደስትሪ ባይበቅልም ነገር ግን አንድ አንድ ገበሬወች ለእንስሳት ህክምናና በ[[ጌሾ]] ምትክ ለ[[ጠላ]] መጥመቂያ እንደሚጠቀሙበት፣ [[ጅብ|ጅቦችም]] በብዛትና በጥንካሬ እንደሚገኙ  መዝግቧል። <ref>[F J Simoons, Northwest Ethiopia .., Madison/USA 1960, mostly p 197-200]</ref>

በ1858 ደበረ ታቦር ከሌሎች 27 የኢትዮጵያ ከተሞች ጋር በመሆን  አንደኛ ደረጃ ከተማ ተባለች።  በ1958 የ[[ትክትክ]] [[ክትባት]] በከተማዋ ሲደረግ በ1959 የአውራጃው አስተዳዳሪ [[ደጃዝማች ሞላ መሸሻ]] ነበሩ።  
==== 1960ወቹ ====
1960 ላይ 15 የ[[አጼ ቴወድሮስ መለስተኛ ሁለተኛ ደረጃ ትምህርት ቤት]] ተማሪወችና 2  የ[[አድቬንቲስት]] ሚስዮኖች የ8ኛ ክፍልን ማትሪክ ፈተና አልፉ።  በ1966 የከተማዋን አቀማመጥ ዋና አቅድ ተቋራጭ ሲይዘው በ67 በተደረገው ህዝብ ቆጠራ 6፣942 ሰወች እና 3 የ[[ስልክ]] ቁጥሮች ነበሩ። 1968 ላይ [[አጼ ቴወድሮስ ሁለተኛ ደረጃ]] ትምህርት ቤት 82 ወንዶች፣ 40 ሴት ተማሪወች ክፍል 7 ና 8ን የሚወስዱ ነበሩት። 4 አስተማሪወች  የነበሩት ሲሆን  2ቱ የውጭ አገር[[ዜጋ]] ነበሩ። አድቬንቲስት ሚስዮንና ሚሲዮን ወደ አይሁድ ህዝቦች ተጨማሪ 52 ወንድና 32 ሴት ተማሪወችን ያስተናግዱ ነበር። 
<ref>[Dervla Murphy 1969 p 194-199]</ref>
==== 1970ወቹ ====
ከ[[አብዮት ፍንዳታ|አብዮቱ ፍንዳታ]] በኋላ በ1975 የአካባቢው ርስተኞችና ተከታዮቻቸው ደብረ ታቦርን መስከረም 1975 ላይ ተቆጣጠሩ። የአጠቃላይ በጌምድር አስተዳዳሪ  በዚህ አመጽ ሲገደል መንገድ ሰሪ [[ቻይና|ቻይኖችና]] የሆስፒታል አስተዳዳሪ አድቬንቲስት ሚስዮኖች ተባረሩ። የዚህ አመጽ ቀስቃሽ መልዕክት [[ደርግ]] የአረቦች ሴራ  ነው የሚል ነበር። <ref> [M & D Ottaway 1978 p 88]</ref>  የክፍለ ሃገሩ አስተዳዳሪ [[በዛብህ ገብሬ]]( 43 )  ምንም እንኳ ደበረ ታቦር የተወለደ ሰው ቢሆም የደርግ ተወካይ ነው ተብሎ ስለታመነ በአመጹ ተገደለና በዚያው በመስከረም ተቀበረ። <ref>[Eth.Herald 1975-09-25]</ref> በ[[አፋር (ክልል)|አፋር]] በርሃወች የጥንት አጽሞችን ከሚፈልጉት ሰወች አስተዋጾ ያበረከተው [[ስለሺ ተበጀ]] በዚህ ወቅት በደብረ ታቦር የዘመቻ ተማሪ ነበር። <ref> [J Kalb 2001 p 194, 212, 231-234, 277, 314-315]</ref>
==== 1980ወቹ ====
መጋቢት 1989 መጨረሻ አካባቢ በወቅቱ በነበረው የኢትዮጵያ መንግስት [[ኢሰፓ]] እና [[ኢህአዴግ]]  ወታደሮች በተደረገው ጦርነት ደብረታቦር በኢህአዴግ ቁጥጥር ወደቀች። ከወር በኋላ የመንግስቱ ወታደሮች እንደገና ተቆጣጠሯት። «[[ህወሃት]]  [በዚህ ወቅት] 8000 የመንግስት ወታደሮችን እንደገደለ ቢናገርም ገለልተኛ የሆኑ አይን እማኞች ግን አላጣሩትም»  <ref>[Swedish News]</ref> 
====1990ወቹ ====
ጥር 20 1990 ላይ የኢትዮጵያ ብሄራዊ ዜና ተቋም  ( ENA news agency) ደብረ ታቦርን መንግስቱ እንደተቆጣጠረ አስታወቀ።  የህወሃት ራዲዮ ጣቢያ ጥር 22-24፣ 1990 ደብረ ታቦር ላይ  ከባድ ድል እንዳስመዘገበ አስታወቀ። ይሄው ራዲዮ ጣቢያ ኢሃዴግ 3፣914  የመንግስት ወታደሮችን እንደገደለና 270 ደግሞ እንደማረከ አስታወቀ። ጥር25፣ 1990 ላይ ከመንገድ ቦይ ስር ተጠልለው የነበሩ 15 ሰወች በአውሮፕላን ቦምብ ተገደሉ።

ከትንሽ ቀናት በኋላ የመንግስት ወታደሮች እንደገና ከተማይቱን ተቆጣጠሩ። ህወሃት ከ3 ቀን ጦርነት በኋላ ከተማይቱን መጋቢት መጨረሻ ላይ እንደተቆጣጠረ አስታወቀ።<ref> [News]</ref>  መጋቢት 13፣ 1991 በደብረታቦር ላይ በተካሄደው የአውሮፕላን ድብደባ 2 ሰወች በቦምብ ሲገደሉ 10 ደግሞ ቆሰሉ።  <ref>[Hammond 1999 p 449]</ref> በዚህ ወቅት እንግሊዛዊው ሃሞንድ ደብረታቦር በመሄድ ስለከተማው ሆስፒታል እና ሀወሃት አቋቁሞት ስለነበረው የሜዳ ሆስፒታል ቃለ ምልልስና ጥናት አካሂዷል። <ref>[Hammond 1999 p 369, 370][Hammond p 372, 373]</ref> 

1994 ላይ የከተማው ህዝብ ብዛት 22፣500 መሆኑ ተዘገበ።  1996 ላይ 2 የእንግሊዝ ቱሪስቶች በአካባቢው በሚንቀሳቀሱ ታጣቂ ቡድኖች ታፍነው ተወስደው ከ 2 ቀን በኋላ ተለቀቁ። በዚህ ወቅት የከተማይቱ አየር ማረፊያ ያልተጠረገ 1250 ሜትር መንደርደሪያ ነበረው።

===2000ወቹ ===
መስከረም 2000 ላይ አንድ የኢለመንታሪ ትምህርት ቤት ታድሶ  በ[[ካናዳ]] አምባሳደር ተመርቀ። ትምህርት ቤቱን ለማሳደስ ከወጣው 400፣000 ብር 230፣000ውን ካናዳ እንደሸፈነ [[አዲስ ትሪቢዩን]] መዝግቧል። <ref>[AddisTribune news]</ref> በ2001 የህዝቡ ቁጥር  27,600  ነበር። ጥቅምት 18፣ 2001 ላይ  የ[[ዩናይትድ ኪንግደም|እንግሊዝ]] ኢምባሲ 251፣444 ብር አውጥቶ ያሰራው የዳግማዊ አጼ ቴወድሮስ ሁለተኛ ደረጃ ትምህርት ቤት ቤተ መጻህፍት ተከፈተ።.

==== 2010ቹ ====

== ሕዝብ ስብጥር ==
== ተጨማሪ መጻጽፍ ==
== ማጣቀሻ ==
{{Reflist|30em}}
{{የኢትዮጵያ ከተሞች}}

[[መደብ:የኢትዮጵያ ከተሞች]] 
[[መደብ:ደብረ ታቦር]]